CELEX: 62011TN0522
Language: sk
Date: 2011-09-28 00:00:00
Title: Vec T-522/11: Žaloba podaná 28. septembra 2011 — Otero González/ÚHVT — Apli-Agipa (APLI-AGIPA)

14.1.2012   
            
            
               SK
            
            
               Úradný vestník Európskej únie
            
            
               C 13/16
            
         Žaloba podaná 28. septembra 2011 — Otero González/ÚHVT — Apli-Agipa (APLI-AGIPA)
   (Vec T-522/11)
   2012/C 13/33
   Jazyk, v ktorom bola podaná žaloba: španielčina
   
      Účastníci konania
   
   
      Žalobca: José Luis Otero González (Barcelona, Španielsko) (v zastúpení: S. Correa, advokátka)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Apli-Agipa SAS (Dormans, Francúzsko)
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 13. júla 2011 vo veci R 1454/2010-2 v rozsahu, v akom sa týka zápisu týchto výrobkov: „fotografie, papierenský tovar, adhézne lepidlá na kancelárske účely a použitie v domácnosti, štetce, písacie stroje a kancelárske pomôcky (s výnimkou nábytku), učebný materiál (s výnimkou prístrojov), obalové materiály z plastu, (ktoré nie sú zaradené v iných triedach), tlačové písmo, tlačiarenské štočky“,
            
         
               —
            
            
               zamietol prihlášku ochrannej známky Spoločenstva č. 005676382 „APLI-AGIPA“ pre všetky výrobky zaradené do triedy 16,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: Apli-Agipa SAS.
   
      Prihlasovaná ochranná známka Spoločenstva: slovná ochranná známka „APLI-AGIPA“ pre výrobky triedy 16.
   
      Majiteľ ochrannej známky alebo označenia namietaných v námietkovom konaní: žalobca.
   
      Namietaná ochranná známka alebo označenie: španielska slovná ochranná známka „AGIPA“ a španielska obrazová ochranná známka obsahujúca slovný prvok „a-agipa“, obe pre výrobky triedy 16.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: čiastočné vyhovenie odvolaniu.
   
      Dôvody žaloby: porušenie článku 8 ods. 1 ods. 1 písm. b) nariadenia č. 207/2009, keďže existuje pravdepodobnosť zámeny medzi kolidujúcimi ochrannými známkami.